[image: image3.bmp]

Jegyzőkönyv
Készült:  2009. március 20-án Abda – Börcs községek Körjegyzőségének 

      abdai hivatalában Abda község képviselő - testületének Pénzügyi

      Bizottságának üléséről.

Jelen vannak: 

 Szalai Gabriella     
 a Pénzügyi Bizottság elnöke,





 Izsáki László

 a Pénzügyi Bizottság tagja,

                              

 Szűcs Gábor,

 pénzügyi bizottsági tag,

Tanácskozási joggal:





 Szabó Zsolt


polgármester,




 Csigó László

alpolgármester,





 Balogh Sándorné

képviselő,





 Pozsgai Győző 

képviselő,





 Szabó Zsoltné

képviselő,





 dr. Weller Tamás

körjegyző.

Szalai Gabriella a PB elnöke köszöntötte a megjelenteket és a bizottsági tagokat. Megállapította, hogy a bizottság határozatképes, azon a bizottság 3 tagja megjelent.

A bizottság ülése nyilvános volt, azon a község lakói közül senki sem jelent meg.

Izsáki László bizottsági tag távolmaradását az ülésről, egyéb elfoglaltság miatt, előre jelezte
Szalai Gabriella a PB elnöke ismertette a bizottsági ülés napirendi pontjait. Abda község önkormányzat képviselő - testületének Pénzügyi Bizottsága az ismertetést elfogadta, azzal egyetértett a napirendi pontok így a következőképpen alakultak:

1. Civil szervezetek 2009. évi támogatásának megtárgyalása

2. Egyéb aktuális ügyek

I.) Civil szervezetek 2009. évi támogatásának megtárgyalása

Előadó: Szalai Gabriella elnök

Szalai Gabriella a PB elnöke elmondta, hogy a 2009. évi költségvetésben elkülönített pénzeszköz 7 millió Ft, ezt az összeget kell szétosztani az egyesületek között. 

Dr. Weller Tamás körjegyző elmondta, hogy 2009. január 1.-ével lépett életbe a 7/2008.(III.27.) önkormányzati rendelet. Az idei évben ez alapján kellett beadni az igényeket, melyek két szempont szerint lettek vizsgálva. Az egyik szempont az, hogy elszámolt e az adott szervezet, ill. az új igénylők a 4. § (1)-(2) bekezdésben foglaltaknak eleget tettek-e. Észrevételezte, hogy a Vöröskereszt számlázásánál gond, hogy nincsenek helyileg bejegyezve, a Megyei Vöröskereszt égisze alatt működik. Továbbá elmondta, hogy az Abdai Egyházközségért Alapítvány nem csatolt be bírósági bejegyezést, ill. alapszabályt, valamint nem számolt el a kapott összeggel, arra hivatkozva, hogy a bankszámlán van, de az erről szóló bankszámla kivonatot nem csatolta. Majd elmondta, hogy a Pegazus Abdai Lovas Egyesület úgy nyilatkozott, hogy bejegyzése folyamatban van, ezért bírósági bejegyzést és alapszabályt nem tudott csatolni. Továbbá javaslatot tett a PB-nak feltételesen támogatást megítélni az egyesületnek és az alapítványnak az általa benyújtott pénzeszközre, abban az esetben, ha a rendeletben foglaltakat teljesítik. 

Szalai Gabriella a PB elnöke javaslatot tett az igényelt pénzeszköz vagy annak egy részének visszatartására, amennyiben viszont később megfelel a feltételeknek megkaphatják amennyiben nem akkor a többi egyesület között szétosztásra kerül. 

Szalai Gabriella a bizottság elnöke, mivel a témával kapcsolatban kérdés, hozzászólás nem volt, azt szavazásra felterjesztette.

Abda község önkormányzat képviselő- testületének Pénzügyi Bizottsága a témával kapcsolatban 3 igen 0 tartózkodás és 0 nem szavazattal a következő határozatot hozta:

2/2009.(III.20.) Pénzügyi Bizottsági határozat:
Abda község önkormányzatának Pénzügyi Bizottsága javasolja a képviselő – testület felé hogy azon civil szervezetek, amelyek az önkormányzati támogatásra pályázatot nyújtottak be, de jelen pillanatban nem felelnek meg az önkormányzat helyi rendeletében foglaltaknak, amennyiben a hiányosságokat pótolják úgy önkormányzati támogatásban részesülhessenek, azzal  a kitétellel, hogy a hiánypótlásig az önkormányzati támogatás nem folyósítható.

Felelős: Szalai Gabriella elnök
Határidő: 2009. március 25.
Dr. Weller Tamás körjegyző elmondta, hogy a másik vizsgálati szempont az volt, hogy elszámolt-e az előző évi támogatásról. Továbbá elmondta, hogy a II. Rákóczi Ferenc Kulturális Alapítvány nem számolt el teljesen. 

Szalai Gabriella a PB elnöke elmondta, hogy két pályázat átfedi egymást, a hiányzó összeget bankszámlán igazolta az alapítvány hogy rendelkezésre áll. 

Dr. Weller Tamás körjegyző a kérdéses összegek átszámolása után mindent rendben talált.

Szalai Gabriella a PB elnöke javaslatot tett a támogatási igények tárgyalására. 

Dr. Weller Tamás körjegyző ismertette az Abda SC benyújtott pályázatát. 

Szalai Gabriella a PB elnöke hozzászólásában elmondta, hogy az utánpótlást mindenképpen támogatni kell reálisnak találta a 400 000 Ft-ot, viszont az egyéb költségként megjelölt 300 000 Ft levonását javasolta, mivel ez nincs nevesítve és az igényelt összeg kb. 10 %-át teszi ki. Továbbá javasolta, a fenntartási költségek esetében a tavalyi összeg megállapítását. 

Dr. Weller Tamás körjegyző elmondta, hogy a Sportkör a tavalyi és a tavaly előtti évben is 3 millió Ft.-ot kapott. Továbbá felhívta a figyelmet a Magyar Közlönyben megjelent Ötm. Rendeletre, amely az önkormányzati sportlétesítmények fejlesztésére ír ki pályázatot  max. 10 millió Ft összegre lehet pályázni. Feltétele, hogy az önkormányzatnak rendelkeznie kell a Sportról helyi rendelettel ill. Sportkoncepcióval. A pályázatot április 23-ig lehet benyújtani.

Szalai Gabriella a PB elnöke az után érdeklődött, hogy az „idegen légiós” korlátot be lehet-e építeni a támogatási rendszerbe. 

Dr. Weller Tamás körjegyző javaslatot tett arra, hogy annyi százalékban adjon támogatást a testület, ahány helyi futballista játszik a csapatban. 

Szűcs Gábor bizottsági tag megjegyezte, hogy a nem abdai játékosok esetében plussz költséget jelent a részükre fizetett üzemanyag térítés is. 

Szabó Zsolt polgármester megjegyezte, hogy mindenképpen jó lenne több abdai sportolót látni a csapatban. Dr. Weller Tamás körjegyző javaslatát annyival egészítette ki, hogy nem az egész összeget kellene arányosítani. Továbbá javasolta a támogatási szerződésbe ezt belefogalmazni, valamint szeretne arra garanciát, hogy a csapat nem fog visszaesni egy osztályt. 

Pozsgai Győző elmondta, hogy jelenleg abdai fiatalokból megyei I. osztályú csapatot nem lehet felállítani ez kb. 5-8 évig még így is marad. A csapatban jelenleg 3-4 fő abdai játszik. Továbbá felvetette, hogy van-e szükség megyei I. osztályú csapatra egyáltalán. 

Dr. Weller Tamás körjegyző a pályázattal kapcsolatban elmondta, hogy a támogatás szempontjából előnyben részesül azaz önkormányzat  amely 2009.-ben a pályázaton elnyert összeggel azonos összeggel részesíti a területén működő sportegyesületet, max. 10 millió Ft-ra lehet pályázni, önrészre nincs szükség egyedüli kikötés, hogy az önkormányzat is támogassa. A pályázatot az önkormányzat adja meg és mondja meg, hogy mire legyen fordítva.

Szalai Gabriella a PB elnöke javaslatot tett, hogy maradjon a tavalyi támogatási forma, és ha nyer az önkormányzat a pályázaton, akkor az egy plussz összeg lesz a Sportkörnek. 

Szabó Zsoltné képviselő megjegyezte, hogy az abdai játékosok számának meghatározása nemes cél lenne. 

Szalai Gabriella a PB elnöke javaslatot tett, az ATEFITA  által igényelt 200 000 Ft támogatási összeg elfogadására. 

Szalai Gabriella a PB elnöke ismertette, hogy a Nyugdíjas Egyesület 350 000 Ft támogatási összeget igényelt ill. a Dalárda 100 000 Ft támogatási összeget kért az idei évben. Javaslatot tett a Nyugdíjas Egyesület részére 300 000 Ft ill.  a Dalárda részére 100 000 Ft támogatási összegre. 

Szalai Gabriella a PB elnöke elmondta, hogy a Royal Rangers Alapítvány az idei évben 270 000 Ft támogatási összeget kért, tavalyi évben 120 000 Ft-ot kaptak. Majd az után érdeklődött, hogy a többlet miből adódik.

Dr. Weller Tamás körjegyző elmondta, hogy a Royal Rangers Alapítvány jelenleg bejegyzés alatt van. Majd elmondta, hogy a tavalyi évben kikötés volt, hogy helyi szervezetet hozzanak létre, mivel az önkormányzat csak helyi szervezetet támogat a rendelete alapján. Továbbiakban ismertette a Royal Rangers Alapítvány pályázatát. 

Szalai Gabriella a PB elnöke javasolta, hogy a táboroztatást támogassa az önkormányzat, viszont az eszközbeszerzés támogatását nem javasolta. A támogatás összeget 140 000 Ft-ban javasolta meghatározni táborozási célra. 

Szalai Gabriella a PB elnöke ismertette, a Postagalamb Egyesület pályázatát, majd javaslatot tett 200 000 Ft támogatási összeg odaítélésére. 

Dr. Weller Tamás körjegyző részletesen ismertette a Tűzoltó Egyesület pályázatát.

Szalai Gabriella a PB elnöke elmondta, hogy 400 000 Ft támogatási összegnél nagyobb támogatást nem tart indokoltnak. 

Dr. Weller Tamás körjegyző ismertette az Abdai Egyházközségért Alapítvány pályázatát. 

Szalai Gabriella a PB elnöke felhívta a figyelmet arra, hogy a Kápolna felújítását először a föld rendezésével kellene kezdeni, mivel jelenleg a Zöldmező Tsz tulajdonában van. 

Szabó Zsolt polgármester elmondta, hogy a Kápolna külön helyrajzi számon szerepel, az azt körülvevő terület van a TSz. tulajdonában. A Kápolna felújítása nem érint vegyes tulajdont, mivel az Egyház tulajdonában van a Kápolna.

Szalai Gabriella az után érdeklődött, hogy lehetséges-e az elbirtoklás mivel már  legalább 10 éve az önkormányzat gondozza a területet. 

Dr. Weller Tamás körjegyző tájékoztatásképpen elmondta, hogy Szalai Győző levelében úgy nyilatkozott, hogy az önkormányzat használhatja a területet, de a tulajdonjogot oda nem adják. Majd megerősítette, hogy valóban az önkormányzat ill. az előző önkormányzat végzi a terület karbantartását. Az elbirtoklás megállná a helyét. 

Szabó Zsolt polgármester az ügy békés úton való rendezése mellett foglalt állást,
ismertette a Kápolna felújításával kapcsolatban eddig tett intézkedéseket. 

Szalai Gabriella a PB elnöke javasolta, a Kápolna felújításának volumene miatt azt az egyesületek támogatásától elkülönülten tárgyalni. 

Dr. Weller Tamás körjegyző elmondta, hogy ha a földterületet meg tudná szerezni az önkormányzat akkor arra a díszburkolatot lehetne kivitelezni a költségvetésből, jelen esetben viszont úgy minősül mint idegen tulajdonon történő ráfordítás, beruházás. Amíg a tulajdonjog nincs rendezve, addig nem javasolta a felújítást.

Szalai Gabriella a PB elnöke elmondta, hogy a Holt-Rábcáért Egyesület az idei évben 1 200 000 Ft támogatási összeget kért a tavalyi évben kapott 600 000 Ft-hoz képest.

Dr. Weller Tamás körjegyző ismertette a Holt-Rábcáért Egyesület pályázatát.

Szalai Gabriella a PB elnöke 600 000 Ft támogatási összegre tett javaslatot.

Szalai Gabriella a PB elnöke elmondta, hogy a Polgárőr Egyesület 650 000 Ft-ot kért a tavalyi és az idei évben is. 

Dr. Weller Tamás körjegyző felolvasta a Polgárőr Egyesület pályázatát.

Szalai Gabriella a PB elnöke javasolta, hogy a működési költségek közül a biztosítást és a gépjármű költséget támogatni, mivel az összes többi költség pályázatból megoldható lenne. 

Dr. Weller Tamás körjegyző elmondta, hogy az egyesület minden évben  NCA pályázatot ad be, ill. több más pályázaton is részt vesz az egyesület. Továbbá elmondta, hogy az egyesület sikeresen pályázik, az elnyert pénzeszközökkel jól gazdálkodik.

Szalai Gabriella a PB elnöke 300 000 Ft támogatási összegre tett javaslatot. 

Több képviselő is megjegyezte a Polgárőr egyesület fontosságát, létjogosultságát a községben.

Szalai Gabriella a PB elnöke elmondta, hogy a II. Rákóczi Ferenc Kulturális Alapítvány 1681 000 Ft támogatási összegre adott be pályázatot. Továbbiakban az után érdeklődött, hogy ebből mennyi az újságra fordított összeg.

Dr. Weller Tamás körjegyző elmondta, hogy 1 306 920 Ft, a működési támogatás 325 000 Ft. 

Szűcs Gábor bizottsági tag elmondta, hogy amennyiben az alapítvány nyer a beadott pályázaton, akkor a működési költségek egy részéhez hozzájut, de ez csak később fog kiderülni. A tavaly 600 000 Ft működési költség felére lett lecsökkentve, a kuratórium úgy döntött, hogy csak a legszükségesebbek maradt a költségvetésben.
Szalai Gabriella a PB elnöke 1 500 000 Ft támogatási összegre tett javaslatot.

Szalai Gabriella a PB elnöke elmondta, hogy a Lovas Egyesület 200 000 Ft támogatási összegre adott be pályázatot. 

Dr. Weller Tamás körjegyző ismertette a Lovas Egyesület pályázatát.

Szalai Gabriella a PB elnöke javaslatot tett, hogy a fennmaradó 60 000 Ft összeget a Vöröskereszt támogatására fordítsák.
Szalai Gabriella a bizottság elnöke, mivel a témával kapcsolatban kérdés, hozzászólás nem volt, azt szavazásra felterjesztette.

Abda község önkormányzat képviselő- testületének Pénzügyi Bizottsága a témával kapcsolatban 3 igen 0 tartózkodás és 0 nem szavazattal a következő határozatot hozta:
3/2009.(III.20.) Pénzügyi Bizottsági határozat:
Abda község önkormányzatának Pénzügyi Bizottsága javasolja a képviselő – testület felé hogy a 2009. évben a helyi önszerveződő közösségeket az alábbi pénzösszegekkel támogassa: 

·  Abda SC 
3.000.000.- Ft (azzal a feltétellel, hogy a megyei I. osztályban a csapat nem esik ki és előnyben részesítik a helyi sportolók szerepeltetését) 

· Abdai Baráti Kör – „Gyöngyvirág” Nyugdíjas Egyesület 300.000.- Ft

· Dalárda

         100.000.-Ft 

· Abdai Polgárőr Egyesület 300.000.- Ft 

· Abdai „Egyházközségért” Alapítványt az önkormányzatnak külön költségvetési forrásból javasolja támogatni (kápolna felújítás) abban az esetben ha a tulajdoni viszonyok rendeződnek,
· Abdai Lovas Egyesület 200.000.- Ft (abban az esetben, ha a 7/2008.(III.27.) rendelet 4.§-ában szereplő feltételeket teljesítik,

· II. Rákóczi Ferenc Kulturális Alapítvány 1.500.000.- Ft,

· Holt – Rábcáért Egyesület     600.000.- Ft ,

· Abdai Önkéntes Tűzoltó Egyesület  400.000.- Ft,

· F-10 Postagalamb Egyesület
  200.000.- Ft,

· Royal Rangers 12 Alapítvány 140.000.- Ft táborozás céljára (abban az esetben, ha a 7/2008.(III.27.) rendelet 4.§-ában szereplő feltételeket teljesítik,

· ATEFITA Alapítvány  
200.000.- Ft,

· Helyi Vöröskereszt – véradások szervezésére a II. Rákóczi Ferenc Kulturális Alapítványon keresztül 60.000.- Ft összegben.
Felelős: Szalai Gabriella elnök
Határidő: 2009. március 25. 
Szalai Gabriella a PB. elnöke több napirendi pont nem lévén, megköszönte a részvételt és az aktív munkát, majd a bizottsági ülést 17.30 órakor bezárta.

K. m.  f.

……………………………….                    
  …………………………………

      Szalai Gabriella             



 dr. Weller Tamás

           elnök





      körjegyző

